تورکیه اؤتن ایل اؤزبکیستان-دا خاریجی سرمایه‌لی ان چوخ شیرکت قوران اؤلکه‌لر آراسیندا یئر آلدی.
اؤزبکیستان دؤولت ایستاتیستیک کومیته‌سی‌نین آچیقلاماسیندا 2018-جی ایلده اؤلکه‌ده خاریجی سرمایه ایله قورولان موسسه لر حاقیندا معلومات وئریلیب.
بونا گؤره، 2017-جی ایلده اؤلکه داخیلینده خاریجی سرمایه‌لی 863 شیرکت قورولوب. بو رقم کئچن ایل 37 فایز آرتیملا 2 مین 385 اولوب.
بئله‌لیکله، ژانویه نین 1-دن اعتباراً اؤلکه‌دکی خاریجی سرمایه‌لی شیرکت‌لرین عمومی سایی 7 مین 560-ا چاتیب.
2018-جی ایل نتیجه‌لرینه گؤره، اؤزبکیستان-دا ان چوخ شیرکت قوران اؤلکه‌لر آراسیندا 428 شیرکت ایله روسیا ایلک یئری توتارکن، 364 شیرکت قوران تورکیه ایسه ایکینجی اولدو.
بو زامان چین سرمایه‌سیله 351، قازاخ سرمایه‌سیله 246، گونئی کره سرمایه‌سیله ایسه 161 شیرکت قورولوب.
2018 -جی ایلده ان چوخ شیرکت قوران دیگر اؤلکه‌لر آراسیندا افغانیستان، هیندیستان، آلمانیا، اوکراینا و آذربایجان دا یئر آلیب.
خاریجی سرمایه‌لی شیرکت‌لر ان چوخ اؤلکه‌نین داشکند، سمرقند و خوارزم بؤلگه‌لرینده قورولارکن، اؤلکه‌ده قورولان خاریجی سرمایه‌لی شیرکت‌لر ان چوخ صنایع، تیجارت، تیکینتی و تیکینتی ماتئریال‌لاری سئکتورلارینا سرمایه قویوب.
